11. 5. 98 De Europæiske Fællesskabers Tidende L 139/15 RÅDETS BESLUTNING af 1. maj 1998 om ophævelse af afgørelsen om et uforholdsmæssigt stort underskud i Italien (98/311/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 104 C, stk. 12, under henvisning til henstilling fra Kommissionen, og ud fra følgende betragtninger: Anden fase i gennemførelsen af Den Økonomiske Mone- tære Union begyndte den 1. januar 1994; ifølge traktatens artikel 109 E, stk. 4, skal medlemsstaterne i denne anden fase bestræbe sig på at undgå uforholdsmæssigt store offentlige underskud; der findes en procedure i forbindelse med uforholdsmæs- sigt store underskud, hvorefter der træffes en afgørelse om, at der foreligger et uforholdsmæssigt stort underskud, og hvorefter denne afgørelse ophæves, når det uforholds- mæssigt store underskud er blevet korrigeret; i anden fase bestemmes proceduren i forbindelse med uforholdsmæs- sigt store underskud af traktatens artikel 104 C, undtagen stk. 1, 9 og 11; protokollen om proceduren i forbindelse med uforholdsmæssigt store underskud, der er knyttet som bilag til traktaten, indeholder de nærmere bestem- melser om gennemførelsen af proceduren i forbindelse med uforholdsmæssigt store underskud; forordning (EF) nr. 3605/93 (!) indeholder detaljerede regler og definiti- oner med henblik på anvendelsen af nævnte protokol; på grundlag af en henstilling fra Kommissionen fastslog Rådet den 26. september 1994 i overensstemmelse med traktatens artikel 104 C, stk. 6, at der forelå et uforholds- mæssigt stort underskud i Italien; i overensstemmelse med artikel 104 C, stk. 7, rettede Rådet en henstilling til Italien med henblik på at bringe denne situation med et uforholdsmæssigt stort underskud til ophør ); i henhold til traktatens artikel 104 C, stk. 12, ophæver Rådet sin afgørelse om et uforholdsmæssigt stort under- skud, i det omfang det uforholdsmæssigt store underskud i den pågældende medlemsstat efter Rådets opfattelse er blevet korrigeret; når Rådet ophæver afgørelsen, sker det på grundlag af en henstilling fra Kommissionen; på grundlag af de data, der er tilvejebragt af Kommissionen efter indberetning fra ()) EFT L 332 af 31. 12. 1993, s. 7. () Rådets henstillinger af 7. november 1994, 24. juli 1995, 16. september 1996 og 15. september 1997. Italien inden den 1. marts 1998 i overensstemmelse med forordning (EF) nr. 3605/93, kan der drages følgende konklusioner: Siden 1993 er det offentlige underskud blevet stærkt redu- ceret til 2,7 Yo af BNP i 1997, hvilket er under traktatens referenceværdi; det forventes at falde yderligere til 2,5 % af BNP i 1998. I det nye mellemfristede finansielle program 1998-2001, som den italienske regering for nylig forelagde for parlamentet, regnes der med en yderligere nedbringelse af det offentlige underskud til 1,5 % af BNP i 2000 og til 1 % af BNP i 2001. Den offentlige gældskvote toppede i 1994 på 124,9 % af BNP, men den er faldet hvert år siden da og udgjorde 121,6 % i 1997. I det nye mellemfristede finansielle program regnes der med en nedbringelse af gældskvoten for 1998 til 118,2 % af BNP og et yderligere fald i de kommende år. I 2001 forventes en gældskvote på 107 % af BNP. Denne nedbringelse vil blive understøttet af årlige privatiseringsindtægter på 0,5-0,75 % af BNP indtil 2001. Den italienske regering har også forpligtet sig til at bringe gældskvoten under 100 % i 2003. Nedbringelsen af underskuddet og især det støt stigende overskud på den primære balance, der udgjorde over 6 % af BNP i 1997, bidrager til at sikre et fald i gældskvoten. Den italienske regering har for nylig på ny bekræftet, at den agter at fastholde overskuddet på den primære balance på et niveau, der bidrager kraftigt til et fald i gældskvoten. Dette overskud på den primære balance er væsentligt for et fortsat vedvarende fald i gældskvoten. Underskuddet lå under traktatens referenceværdi i 1997 og forventes at forblive under denne værdi i 1998 og at falde yderligere på mellemlang sigt; gældskvoten er faldet de sidste tre år og forventes at falde endnu hurtigere i de kommende år — VEDTAGET FØLGENDE BESLUTNING: Artikel 1 Det følger af en samlet vurdering, at det uforholdsmæssigt store underskud i Italien er blevet korrigeret.